CELEX: 32017R2327
Language: mt
Date: 2017-12-14 00:00:00
Title: Regolament ta' Implimentazzjoni tal-Kummissjoni (UE) 2017/2327 tal-14 ta' Diċembru 2017 li japprova t-2-metil-1,2-benzisotijazol-3(2H)-on bħala sustanza attiva għall-użu fil-prodotti bijoċidali tal-kategorija ta' prodotti tat-tip 6 (Test b'rilevanza għaż-ŻEE. )

15.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 333/25
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/2327
   tal-14 ta' Diċembru 2017
   li japprova t-2-metil-1,2-benzisotijazol-3(2H)-on bħala sustanza attiva għall-użu fil-prodotti bijoċidali tal-kategorija ta' prodotti tat-tip 6
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (1), u b'mod partikolari l-Artikolu 90(2) tiegħu,
   Billi:
   
               (1)
            
            
               Fis-26 ta' Novembru 2009, il-Polonja rċeviet applikazzjoni, skont l-Artikolu 11(1) tad-Direttiva 98/8/KE tal-Parlament Ewropew u tal-Kunsill (2), għall-inklużjoni tas-sustanza attiva 2-metil-1,2-benzisotijazol-3(2H)-on fl-Anness I ta' dik id-Direttiva biex tintuża fil-prodotti tat-tip 6, preservattivi fil-bott, kif deskritt fl-Anness V ta' dik id-Direttiva, li jikkorrispondu għall-prodotti tat-tip 6, kif deskritt fl-Anness V tar-Regolament (UE) Nru 528/2012.
            
         
               (2)
            
            
               Il-Polonja ressqet ir-rapport tal-valutazzjoni flimkien mar-rakkomandazzjonijiet tagħha fl-24 ta' Marzu 2016 f'konformità mal-Artikolu 90(2) tar-Regolament (UE) Nru 528/2012.
            
         
               (3)
            
            
               Il-Kumitat dwar il-Prodotti Bijoċidali tal-Aġenżija Ewropea għas-Sustanzi Kimiċi ta l-opinjoni tiegħu fis-27 ta' Ġunju 2017, filwaqt li kkunsidra l-konklużjonijiet tal-awtorità kompetenti tal-evalwazzjoni.
            
         
               (4)
            
            
               Skont dik l-opinjoni, il-prodotti bijoċidali tal-kategorija ta' prodotti tat-tip 6 li fihom it-2-metil-1,2-benzisotijazol-3(2H)-on jistgħu jitqiesu li jissodisfaw il-kriterji tal-Artikolu 19(1)(b) tar-Regolament (UE) Nru 528/2012, diment li jkunu konformi ma' ċerti speċifikazzjonijiet u kundizzjonijiet li jikkonċernaw l-użu tagħhom.
            
         
               (5)
            
            
               Għalhekk, jixraq li t-2-metil-1,2-benzisotijazol-3(2H)-on jiġi approvat għall-użu fil-prodotti bijoċidali tal-kategorija ta' prodotti tat-tip 6, soġġett għall-konformità ma' ċerti speċifikazzjonijiet u kundizzjonijiet.
            
         
               (6)
            
            
               Billi t-2-metil-1,2-benzisotijazol-3(2H)-on jissodisfa l-kriterji għall-klassifikazzjoni bħala sensitizzatur tal-ġilda tas-sottokategorija 1 A (sensitizzaturi qawwija) kif speċifikat fil-punt 3.4.2.2.1.2 tal-Anness I tar-Regolament (KE) Nru 1272/2008 tal-Parlament Ewropew u tal-Kunsill (3), l-oġġetti ttrattati bit-2-metil-1,2-benzisotijazol-3(2H)-on jew li jkun fihom it-2-metil-1,2-benzisotijazol-3(2H)-on jenħtieġ li jiġu ttikkettati kif xieraq meta jitqiegħdu fis-suq.
            
         
               (7)
            
            
               Jenħtieġ li jitħalla jgħaddi perjodu ta' żmien raġonevoli qabel ma tiġi approvata sustanza attiva sabiex il-partijiet interessati jkunu jistgħu jieħdu l-miżuri preparatorji meħtieġa biex jissodisfaw ir-rekwiżiti l-ġodda.
            
         
               (8)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Prodotti Bijoċidali.
            
         ADOTTAT DAN IR-REGOLAMENT:
   Artikolu 1
   It-2-metil-1,2-benzisotijazol-3(2H)-on huwa approvat bħala sustanza attiva għall-użu fil-prodotti bijoċidali tal-kategorija ta' prodotti tat-tip 6, soġġett għall-ispeċifikazzjonijiet u l-kundizzjonijiet stabbiliti fl-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Diċembru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 167, 27.6.2012, p. 1.
   
      (2)  Id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegħid fis-suq tal-prodotti bijoċidali (ĠU L 123, 24.4.1998, p. 1).
   
      (3)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).
   
      ANNESS
      
                  Isem Komuni
               
               
                  Isem tal-IUPAC
                  Numri ta' Identifikazzjoni
               
               
                  Grad minimu ta' purità tas-sustanza attiva (1)
                  
               
               
                  Data tal-approvazzjoni
               
               
                  Data tal-iskadenza tal-approvazzjoni
               
               
                  Tip ta' prodott
               
               
                  Kundizzjonijiet speċifiċi
               
            
                  2-metil-1,2-benzisotijazol-3(2H)-on
                  (MBIT)
               
               
                  Isem tal-IUPAC:
                  2-metil-1,2-benzisotijazol-3(2H)-on
                  Nru EC: Mhux disponibbli
                  Nru CAS: 2527-66-4
               
               
                  ≥ 997 g/kg
               
               
                  L-1 ta' Lulju 2018
               
               
                  It-30 ta' Ġunju 2028
               
               
                  6
               
               
                  L-awtorizzazzjonijiet tal-prodotti bijoċidali huma soġġetti għall-kundizzjonijiet li ġejjin:
                  
                              1.
                           
                           
                              Fil-valutazzjoni tal-prodott għandha tingħata attenzjoni partikolari lill-esponimenti, lir-riskji u lill-effikaċja marbuta ma' kull użu kopert b'applikazzjoni għall-awtorizzazzjoni, iżda li ma jkunx indirizzat fil-valutazzjoni tar-riskji tas-sustanza attiva fil-livell tal-Unjoni.
                           
                        
                              2.
                           
                           
                              Fid-dawl tar-riskji identifikati għall-użi vvalutati, il-valutazzjoni tal-prodott għandha tagħti attenzjoni partikolari:
                              
                                          (a)
                                       
                                       
                                          lill-utenti professjonali;
                                       
                                    
                                          (b)
                                       
                                       
                                          lill-ilma tal-wiċċ u l-ilma ta' taħt l-art għall-użu fuq barra ta' żebgħa u ta' materjal tal-kisi li jkun fihom il-preservattivi u għall-użu ta' fluwidi li jkun fihom il-preservattivi użati fil-produzzjoni tal-karti, tat-tessuti jew tal-ġilda.
                                       
                                    
                        It-tqegħid fis-suq ta' oġġetti ttrattati huwa soġġett għall-kundizzjoni li ġejja:
                  Il-persuna responsabbli għat-tqegħid fis-suq ta' oġġett ittrattat bit-2-metil-1,2-benzisotijazol-3(2H)-on jew li jkun fih it-2-metil-1,2-benzisotijazol-3(2H)-on għandha tiżgura li t-tikketta ta' dak l-oġġett ittrattat ikun fiha l-informazzjoni mniżżla fit-tieni sottoparagrafu tal-Artikolu 58(3) tar-Regolament (UE) Nru 528/2012.
               
            
         (1)  Il-purità indikata f'din il-kolonna kienet il-grad minimu ta' purità tas-sustanza attiva evalwata. Is-sustanza attiva fil-prodott imqiegħed fis-suq jista' jkollha l-istess purità jew purità differenti jekk ikun intwera li teknikament din tkun ekwivalenti għas-sustanza attiva evalwata.